Nafarroako Parlamentuko Mahaiak, 2018ko urtarrilaren 15ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Teresa Sáez Barrao andreak aurkeztutako galdera, 2017ko Nafarroako Aurrekontu Orokorretako “Determinante sozialek osasun mentalean duten eraginari buruzko ikerketa proiektuak” izeneko partidarekin egindako jarduerei, programei edo proiektuei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko urtarrilaren 15ean

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari Teresa Sáez Barrao andreak, Legebiltzarreko Erregelamenduan xedatuaren babesean, honako galdera hau aurkezten du, Nafarroako Gobernuko Osasuneko kontseilariak Legebiltzarraren hurrengo Osoko Bilkuran ahoz erantzun dezan:

Zer jarduera eta programa edo proiektu egin da 2017ko Nafarroako Aurrekontu Orokorretako “Determinante sozialek osasun mentalean duten eraginari buruzko ikerketa proiektuak” izeneko partidarekin, zeinaren xedea baita ikertzea zenbait determinatzaile sozialek –esate baterako, etxegabetzeek, pobrezia energetikoak eta abar– pertsonen osasun mentalean duten inpaktua? Nafarroako Parlamentuak honako erabaki hau onetsi zuen 2016ko azaroaren 3ko Osoko Bilkuran: Nafarroako Gobernua premiatzen da laguntza psikosozialeko estrategia bat ezar dezan, hipoteka-betearazpeneko edo alokairua ez ordaintzeagatiko prozesuek ukitutako pertsonek pairatzen dituzten kalteen prebentzioa eta murrizketa eta pertsona horientzako babesa jasoko dituena. Zertan da hori?

Iruñean, 2018ko urtarrilaren 11n

Foru parlamentaria: Teresa Sáez Barrao